钦定古今图书集成/明伦汇编/闺媛典/第003卷 > 明仁孝文皇后内训 > 《慎言章第三》
## 钦定古今图书集成/明伦汇编/闺媛典/第003卷 > 明仁孝文皇后内训 > 《慎言章第三》

妇教有四，言居其一，心应万事，匪言曷宣。言而中节，
可以免悔。言不当理，祸必从之。谚曰：“訚訚謇謇，匪石
可转。訾訾。”“烈火燎原。”又曰：“口如扃，言有恒。口如
注，言无据。”甚矣，言之不可不慎也！况妇人德性幽闲，
言非所尚，多言多失，不如寡言。故《书》斥“牝鸡之晨，《诗》
有厉阶之刺，《礼》严出梱之戒。善于自持者，必于此而
加慎焉，庶乎其可也。”“然则慎之有道乎？”曰：“有学《南宫
縚》可也。夫缄口内修，重诺无尤，宁其心，定其志，和其
气，守之以仁厚”，持之以庄敬，质之以信义，一语一默，
从容中道，以合乎坤静之体，则谗慝不作，而家道雍
穆矣。故女不矜色，其行在德，无盐虽陋，言用于齐，而
国以安。孔子曰：“有德者必有言，有言者不必有德。”